Source: https://www.riigiteataja.ee/akt/422062012042
Timestamp: 2018-03-23 03:09:09+00:00
Document Index: 6212590

Matched Legal Cases: ['§ 2', '§ 5', '§ 7', '§ 8', '§ 9', '§ 10', '§ 11', '§ 13', '§ 16', '§ 17', '§ 2', '§ 5', '§ 7', '§ 8', '§ 9', '§ 10', '§ 11', '§ 13', '§ 16', '§ 17']

§ 2 Rahvamaja aadress
2 RAHVAMAJA TEGEVUSE EESMÄRGID JA ÜLESANDED
§ 5 Rahvamaja tegevuse eesmärgid
3 NOORTEKESKUSE TEGEVUSE EESMÄRGID JA NOORTEJUHI ÜLESANDED
§ 7 Noortekeskuse tegevuse eesmärgid
§ 8 Noortejuhi ülesanded
4 RAHVAMAJA TEGEVUSE KORRALDAMINE
§ 9 Rahvamaja juhataja
§ 10 Rahvamaja juhataja ülesanded
§ 11 Rahvamaja nõukogu
5 VARA, EELARVE, FINANTSEERIMINE, ARUANDLUS JA JÄRLELEVALVE
§ 13 Rahvamaja ja noortekeskuse eelarve ja finantstegevuse korraldamine
§ 16 Rahvamaja ümberkorraldamine, ümberkujundamine, tegevuse lõpetamine
§ 17 Rahvamaja põhimääruse kinnitamine ja muutmine
RT IV, 22.06.2012, 42
Vastu võetud 25.05.2011 nr 11
Asutuse täielik nimetus on Pärnu-Jaagupi Rahvamaja (edaspidi rahvamaja vastavas käändes).
§ 2. Rahvamaja aadress
Rahvamaja asub aadressil Pärnu mnt 26, Pärnu-Jaagupi alev, Pärnu maakond, sihtnumber 87201.
(1) Rahvamaja on Halinga Vallavalitsuse (edaspidi vallavalitsus vastavas käändes) poolt hallatav asutus.
(2) Rahvamaja juhindub oma tegevuses Eesti Vabariigi seadustest, Halinga valla (edaspidi vald vastavas käändes) õigusaktidest ja käesolevast põhimäärusest.
(3) Rahvamaja struktuuriüksus on Pärnu-Jaagupi Avatud Noortekeskus (edaspidi noortekeskus vastavas käändes), mida juhib noortejuht. Noortekeskus asub aadressil Kooli 1, Pärnu-Jaagupi alev, Pärnu maakond, sihtnumber 87201.
(4) Rahvamaja hallatav objekt on Pärnu-Jaagupi lauluväljak (edaspidi lauluväljak vastavas käändes).
(1) Rahvamajal on oma nimega ja valla vapiga pitsat.
(2) Rahvamajal on valla eelarves iseseisev eelarve.
(3) Rahvamajal on oma sümboolika, mille kujunduse ja kasutamise korra kehtestab juhataja, kooskõlastades selle eelnevalt vallavalitsusega.
(4) Rahvamajal on oma kodulehekülg aadressiga: http://pjrahvamaja.edicypages.com.
2. peatükk RAHVAMAJA TEGEVUSE EESMÄRGID JA ÜLESANDED
§ 5. Rahvamaja tegevuse eesmärgid
(1) Rahvamaja on kultuuriasutus, mille tegevuse eesmärgiks on võimaluste loomine rahvuskultuuri, rahvakultuuri ning kohalike traditsioonide säilitamiseks ja kohaliku kultuurielu edendamiseks.
(2) Rahvamaja eesmärk on pakkuda elanikele kultuurialast teenust, võimalusi huvitegevuse harrastamiseks, aktiivseks puhkuseks, vaba aja veetmiseks ja isiksuse arenguks.
(3) Rahvamaja tegevus on suunatud eeskätt Halinga valla elanikele.
1) valla kultuuri- ja meelelahutuslike ürituste korraldamine;
2) ühiste ürituste korraldamiseks koostöö tegemine teiste kultuuri-, spordi-, haridus- ning seltsielu korraldavate füüsiliste ja juriidiliste isikutega;
3) kultuurisidemete loomine ja arendamine nii kodu- kui välismaal;
4) taidlus- ja huviringide töö korraldamine ning arendamine;
5) eelkõige valla elanike teenindamine;
8) rahvamaja kasutajatele tasuliste teenuste osutamine vastavalt vallavalitsuse poolt kehtestatud hinnakirjale;
3. peatükk NOORTEKESKUSE TEGEVUSE EESMÄRGID JA NOORTEJUHI ÜLESANDED
§ 7. Noortekeskuse tegevuse eesmärgid
Noortekeskuse eesmärgiks on erinevate huvidega laste ja noorte (7-26-aastaste) ühistegevuse ja omaalgatuse toetamine vaba aja sisustamisel.
§ 8. Noortejuhi ülesanded
Noortejuhi ülesanded on:
1) noorte vaba aja sisustamine;
2) noorte väärtushinnangute kujundamine;
3) tingimuste loomine noorte erinevate huvigruppide tegevuseks;
4) noorte nõustamine ja teavitamine ning noortele suunatud ennetustöö teostamine;
5) võimaluste loomine noorte omaalgatuslikuks tegevuseks;
8) koostööprojektides osalemine teiste ühenduste ja organisatsioonidega nii Eestis kui välismaal.
4. peatükk RAHVAMAJA TEGEVUSE KORRALDAMINE
§ 9. Rahvamaja juhataja
(1) Rahvamaja tegevust juhib ja korraldab juhataja.
§ 10. Rahvamaja juhataja ülesanded
(1) Juhataja vastutab oma pädevuse piires rahvamajas ja lauluväljakul läbiviidavate tegevuste, rahvamaja üldseisundi ja rahaliste vahendite õiguspärase ja otstarbeka kasutamise eest.
2) esindab valda kui avalik-õiguslikku juriidilist isikut tööandjana ning sõlmib, muudab ja ütleb üles töölepingud rahvamaja töötajatega ja noortejuhiga;
3) tagab eelarve täitmise;
6) koostab eelarve projekti, esitab selle kooskõlastamiseks rahvamaja nõukogule ja vastutab kinnitatud eelarve täitmise eest;
8) kinnitab töökorralduse reeglid ja muud rahvamaja sisesed eeskirjad ja teeb need teatavaks;
10) kinnitab iga aasta septembris hooaja ringide ja ürituste ajakava;
12) teeb vallavalitsusele ettepanekuid ringide ja valla kultuurialase töö paremaks korraldamiseks;
13) tagab noortekeskuse tegevuse ja kuulutab noortejuhi vaba ametikoha täitmiseks välja konkursi;
§ 11. Rahvamaja nõukogu
(2) Nõukogu koosseisu kinnitab vallavalitsus. Nõukogusse kuuluvad vallavalitsuse esindaja, Halinga Vallavolikogu (edaspidi vallavolikogu vastavas käändes) poolt volitatud vallavolikogu liige, noortekeskuse volitatud esindaja, rahvamajas tegutsevate ringide, seltside ja organisatsioonide esindaja ja ettevõtjate esindaja.
(6) Nõukogu töövormiks on koosolek. Nõukogu on otsustusvõimeline, kui kohal on vähemalt kolm nõukogu liiget. Nõukogu otsus on vastu võetud, kui selle poolt hääletab vähemalt kolm liiget. Nõukogu koosolekud protokollitakse ning protokolle säilitatakse vastavalt rahvamaja asjaajamiskorrale.
5. peatükk VARA, EELARVE, FINANTSEERIMINE, ARUANDLUS JA JÄRLELEVALVE
(1) Rahvamaja kasutuses oleva vara moodustavad talle Halinga vallavara valitsemise korra alusel otstarbeliseks valdamiseks, kasutamiseks ja käsutamiseks antud maa, hooned, rajatised, seadmed, inventar ja muu vara.
(2) Rahvamaja kasutuses olev vara on valla omand.
(3) Rahvamaja vara valdamine, kasutamine ja käsutamine ning varaliste kohustuste võtmine toimub vallavolikogu kehtestatud vallavara valitsemise korra järgi.
§ 13. Rahvamaja ja noortekeskuse eelarve ja finantstegevuse korraldamine
(1) Rahvamajal ja noortekeskusel on vallaeelarves üks alaeelarve.
(2) Rahvamaja eelarve tulu moodustavad eraldised valla eelarvest, laekumised sihtasutustelt, eraldised ja annetused äriühingutelt, organisatsioonidelt ning füüsilistelt isikutelt.
(3) Rahvamajal on õigus osutada tema kasutuses ja valduses oleva varaga tasulisi teenuseid.
(4) Tasuliste teenuste loetelu ja hinnakirja kehtestab juhataja ettepanekul vallavalitsus.
(5) Rahvamaja raamatupidamist peetakse tsentraalselt vallavalitsuses.
Rahvamaja esitab oma tegevuse kohta statistilisi ja eelarve täitmise aruandeid vallavolikogu ja vallavalitsuse õigusaktidega kehtestatud tähtaegadel ja korras.
(1) Teenistuslikku järelevalvet rahvamaja ja juhataja tegevuse seaduslikkuse ja otstarbekuse üle teostab vallavalitsus.
(2) Rahvamaja finantsmajanduslikku tegevust ja vara kasutamise sihipärasust kontrollib vallavolikogu revisjonikomisjon.
§ 16. Rahvamaja ümberkorraldamine, ümberkujundamine, tegevuse lõpetamine
Rahvamaja ümberkorraldamise, ümberkujundamise ja tegevuse lõpetamise otsustab vallavolikogu ja korraldab vallavalitsus seaduses sätestatud korras.
§ 17. Rahvamaja põhimääruse kinnitamine ja muutmine
Rahvamaja põhimääruse kinnitab, muudab või tunnistab kehtetuks vallavolikogu.
Rahvamaja põhimäärus avalikustatakse valla veebilehel www.halingavald.ee ja rahvamaja kodulehel: http://pjrahvamaja.edicypages.com .
(1) Tunnistada kehtetuks Halinga Vallavolikogu 19. novembri 2003 määrus nr 20 “Pärnu-Jaagupi Rahvamaja põhimääruse kinnitamine“ (KO 2003, 193, 2590).
(2) Määrus jõustub 04. juunil 2011. a.